2025. aasta Jaapani Nõunikekoja valimised

2025. aasta Jaapani Nõunikekoja valimised toimusid Jaapanis 20. juulil 2025. Jaapani parlamendi ülemkotta valiti selle 248-st liikmest 124. Saadikute ametiaeg kestab kuus aastat.

Valimiste ajaks oli peaminister Shigeru Ishiba ametis olnud umbes 10 kuud. Tema ametiaeg algas pärast Liberaaldemokraatliku Partei presidendi valimisi septembris 2024. Peaministriks saades kuulutas Ishiba välja erakorralised valimised, millega Liberaaldemokraatlik Partei (LDP) kaotas esimest korda aastast 2009 parlamendi alamkojas enamuse. Novembrist 2024 oli Ishiba vähemusvalitsuse juht ning opositsiooni toeta oli tal keeruline oma poliitikat ellu viia. Rahva toetus Ishibale langes, seda mõjutas üldine rahulolematus LDP-ga ja Ishibat ning mitut LDP parlamendiliiget puudutanud kinkekaartide skandaal. Samal ajal proovisid opositsiooniparteid Ishiba kukutamiseks ühist meelt leida, eriti aktiivselt tegutsesid selle nimel Jaapani Konstitutsiooniline Demokraatlik Partei ja Jaapani Innovatsiooni Partei. Valimiskampaania algas 3. juulil, kandidaate esitati kokku 518. Valimiste põhiküsimused olid elukalliduse tõus ja sisseränne.

Sarnaselt 2024. aasta valimistele kaotas LDP-Komeito koalitsioon kohti ning enamuse. LDP kogus ajalooliselt madala häältesaagi, 21,6%. Koalitsiooni kaotusele aitas kaasa rahva toetus väikestele piirkondlikele erakondadele. Oma saadikute arvu kasvatasid eriti paremtsentristlik Demokraatlik Rahvapartei (kellest sai Nõunikekoja suuruselt kolmas ning kogu parlamendi suuruselt neljas erakond) ja parempopulistlik immigratsioonivastane erakond Sanseitō. Parlamenti pääses rekordarv naisi. Pärast valimisi nõudsid mõned LDP poliitikud Ishiba tagasiastumist.https://www.nytimes.com/2025/07/20/world/asia/japan-parliamentary-elections-exit-polls.html

Viited

Kategooria:2025. aasta valimised
Kategooria:21. sajand Jaapanis